ລາວ ຈະສືບຕໍ່ ແຜນການ ສ້າງເຂື່ອນ ໃສ່ແມ່ນໍ້າຂອງ ທັງ 7 ໂຄງການ
ລາວຈະສືບຕໍ່ແຜນການສ້າງ ເຂື່ອນໃສ່ແມ່ນໍ້າຂອງ ທັງ 7 ໂຄງການ ແລະຢືນຢັນວ່າ ທຸກໂຄງການ ຈະມີການສຶກສາ ເພື່ອປ້ອງກັນຜົນກະທົບໃນທຸກໆດ້ານ ຢ່າງໄດ້ມາດຕະຖານສາກົນ.
ທາງການລາວຈະສືບຕໍ່ແຜນການກໍ່ສ້າງເຂື່ອນເທິງແມ່ນໍ້າຂອງ ທັງ 7 ໂຄງການຕໍ່ ໄປ ໂດຍຢືນຢັນວ່າ ທຸກໂຄງການຈະມີການ ສຶກສາເພື່ອປ້ອງກັນຜົນກະທົບໃນທຸກໆ ດ້ານ ຢ່າງໄດ້ມາດຕະ ຖານສາກົນ ເຈົ້າໜ້າທີ່ຂັ້ນສູງໃນກະຊວງພະລັງງານ ແລະບໍ່ແຮ່ຂອງລາວ ໄດ້ ໃຫ້ການຢືນຢັນວ່າ ທາງການລາວ ຍັງຈະສືບຕໍ່ແຜນການກໍ່ສ້າງ ເຂື່ອນເທິງແມ່ນໍ້າຂອງໃນເຂດປະເທດລາວຕໍ່ໄປ ໂດຍເຖິງແມ່ນ ວ່າ ໃນໄລຍະທີ່ຜ່ານມາຈະຖືກຄັດຄ້ານຈາກບັນດາອົງ ການອະ ນຸລັກສິ່ງແວດລ້ອມທໍາມະຊາດທັງໃນອາຊ່ຽນ ແລະໃນລະດັບສາ ກົນກໍຕາມ ຫາກແຕ່ດ້ວຍການສຶກສາສໍາຫຼວດຢ່າງໄດ້ມາດຕະ ຖານສາກົນນັ້ນ ກໍເຮັດໃຫ້ເຊື່ອໝັ້ນວ່າ ຈະສາມາດປ້ອງກັນບັນ ຫາຜົນກະທົບຕໍ່ສະພາບແວດລ້ອມທໍາມະຊາດໄດ້ຢ່າງຄັກແນ່ ທີ່ຜ່ານມາ ທາງການກະຊວງພະລັງງານແລະບໍ່ແຮ່ຂອງລາວກໍໄດ້ອະນຸຍາດໃຫ້ບໍລິສັດຈາກ ຕ່າງປະເທດທໍາການສຶກສາຄວາມເປັນໄປໄດ້ຂອງໂຄງການກໍ່ສ້າງເຂື່ອນເທິງແມ່ນໍ້າຂອງ ສະເພາະໃນເຂດປະເທດລາວໄປແລ້ວຈໍານວນເຖິງ 7 ໂຄງການດ້ວຍກັນ ຊຶ່ງບໍ່ລວມເຖິງ ໂຄງການເຂື່ອນໄຊຍະບູລີແຕ່ຢ່າງໃດ ກໍຄືໂຄງການເຂື່ອນທ່າຄໍ້ໃນແຂວງຈໍາປາສັກ ໂຄງການເຂື່ອນປາກແບ່ງ ໃນແຂວງອຸດົມໄຊ ໂຄງການເຂື່ອນຫຼວງພະບາງທີ່ແຂວງຫຼວງພະບາງ ໂຄງການເຂື່ອນປາກລາຍ ທີ່ແຂວງ ໄຊຍະບູລີ ໂຄງການເຂື່ອນສານະຄາມໃນແຂວງວຽງຈັນ ໂຄງການເຂື່ອນແກ່ງຫຼວງ ແລະ ໂຄງການເຂື່ອນດອນສະຫົງໃນແຂວງຈໍາປາສັກ ໂດຍທີ່ 5 ໂຄງການມີເປົ້າໝາຍທີ່ຈະສົ່ງ ກະແສໄຟຟ້າຂາຍໃຫ້ກັບໄທ ສ່ວນອີກ 2 ໂຄງການ ທີ່ເຫຼືອນັ້ນ ຈະສົ່ງກະແສໄຟຟ້າໄປຂາຍ ໃຫ້ຫວຽດນາມ 1 ໂຄງການ ແລະຕອບ ສະໜອງການຊົມໃຊ້ໄຟຟ້າພາຍໃນປະເທດອີກ 1 ໂຄງການ ແຕ່ຢ່າງໃດກໍຕາມ ເຈົ້າໜ້າທີ່ຂັ້ນສູງຂອງລາວ ກໍໄດ້ເນັ້ນຢໍ້າວ່າ ການສຶກສາຄວາມເປັນໄປໄດ້ດັ່ງກ່າວ ບໍ່ໄດ້ໝາຍເຖິງການອະ ນຸຍາດໃຫ້ບໍລິສັດຕ່າງຊາດທໍາການກໍ່ສ້າງເຂື່ອນແຕ່ຢ່າງໃດ ເພາະວ່າການທີ່ຈະອະນຸມັດໃຫ້ບໍລິສັດຕ່າງຊາດສາມາດລົງມື ດໍາເນີນການກໍ່ສ້າງເຂື່ອນໄດ້ນັ້ນ ກໍຈະຂຶ້ນຢູ່ກັບຜົນທີ່ໄດ້ຮັບ ຈາກການສຶກສາຄວາມເປັນໄປໄດ້ຂອງແຕ່ລະໂຄງການເປັນ ສໍາຄັນ ຍິ່ງໄປກວ່ານັ້ນ ສໍາລັບໂຄງການທີ່ໄດ້ທໍາການສຶກສາສໍາຫຼວດ ແລ້ວພົບວ່າ ມີຄວາມເປັນໄປໄດ້ແລະຄຸ້ມຄ່າທີ່ຈະລົງທຶນກໍ່ສ້າງຕໍ່ໄປນັ້ນ ທາງການລາວ ກໍ ຍັງຈະຕ້ອງນໍາສະເໜີແຜນການຕໍ່ຄະນະກໍາມາທິການແມ່ນໍ້າຂອງ ຫຼື MRC ແລະປະເທດ ສະມາຊິກໃນ MRC ດ້ວຍກັນເພື່ອໃຫ້ການຮັບຮອງແຜນການທີ່ຈະມີການດໍາເນີນການ ກໍ່ສ້າງເຂື່ອນດັ່ງກ່າວຕໍ່ໄປ ທັງນີ້ໂດຍຫລ້າສຸດ ກໍມີລາຍງານວ່າທາງການລາວໄດ້ໃຫ້ບຸລິມະ ສິດກັບໂຄງການກໍ່ສ້າງເຂື່ອນທ່າຄໍ້ຢູ່ເຂດເມືອງໂຂງໃນແຂວງ ຈໍາປາສັກ ໂດຍຈາກການສຶກສາສໍາ ຫຼວດກ່ຽວກັບຄວາມເປັນໄປ ໄດ້ຂອງໂຄງການໃນໄລຍະທີ່ຜ່ານມານັ້ນ ກໍພົບວ່າຈະບໍ່ສົ່ງຜົນ ກະທົບຕໍ່ສະພາບແວດລ້ອມທໍາມະຊາດໃນລໍາແມ່ນໍ້າຂອງຢ່າງ ແນ່ນອນ ກັບທັງຍັງຈະບໍ່ສົ່ງຜົນກະທົບຕໍ່ເຂດການທ່ອງທ່ຽວ ຢູ່ເມືອງໂຂງອີກດ້ວຍ ດັ່ງທີ່ເຈົ້າໜ້າທີ່ຂັ້ນສູງຂອງລາວໄດ້ໃຫ້ການ ຊີ້ແຈງວ່າ: ໂຄງການເຂື່ອນທ່າຄໍ້ດັ່ງກ່າວນີ້ ຈະມີກໍາລັງຜະລິດພະລັງງານໄຟຟ້າລວມ 308 ເມັກກາ ວັດ ຊຶ່ງຈະມີການກໍ່ສ້າງເປັນແບບຂັ້ນຄັນໄດທີ່ແບ່ງອອກເປັນ 3 ຂັ້ນ ຕອນດ້ວຍກັນ ກໍຄື ຂັ້ນຕອນທີ່ 1 ຈະມີກໍາລັງຜະລິດພະລັງງານໄຟຟ້າ 52 ເມັກກະວັດ ຂັ້ນທີ່ 2 ຈະມີກໍາລັງ ຜະລິດພະລັງງານໄຟຟ້າ 86 ເມັກກະວັດ ແລະ ຂັ້ນທີ 3 ທີ່ຢູ່ຕໍ່າສຸດນັ້ນ ຈະມີກໍາລັງຜະ ລິດພະລັງງານໄຟຟ້າ 170 ເມັກກາວັດ ໂດຍມີເປົ້າໝາຍທີ່ຈະສົ່ງກະແສໄຟຟ້າ ທີ່ຜະລິດ ໄດ້ສ່ວນໃຫຍ່ໄປຂາຍໃຫ້ກັບໄຟຟ້າຝ່າຍຜະລິດແຫ່ງປະເທດໄທ (EGAT) ເປັນດ້ານຫຼັກ